ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 542वां दिन
भारत का समग्र टीकाकरण कवरेज 198.99 करोड़ से अधिक हुआ
आज शाम 7 बजे तक 9 लाख से अधिक टीके की खुराक दी गई
भारत का कोविड -19 टीकाकरण कवरेज आज 198.99 करोड़ से अधिक हो गया है। आज शाम 7 बजे तक 9 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10409846
|
|
दूसरी खुराक
|
|
10074484
|
|
प्रीकॉशन डोज
|
|
5904904
|
|
एफएलडब्ल्यू
|
|
पहली खुराक
|
|
18426151
|
|
दूसरी खुराक
|
|
17642795
|
|
प्रीकॉशन डोज
|
|
11018002
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
37549182
25285073
|
|
आयु वर्ग 15-18 वर्ष
|
|
पहली खुराक
|
|
60717636
|
|
|
|
दूसरी खुराक
|
|
49656214
|
|
आयु वर्ग 18-44 वर्ष
|
|
पहली खुराक
|
|
558681373
|
|
दूसरी खुराक
प्रीकॉशनडोज
|
|
504493421
4080120
|
|
आयु वर्ग 45-59 वर्ष
|
|
पहली खुराक
|
|
203533107
|
|
दूसरी खुराक
प्रीकॉशन डोज
|
|
194227459
3084101
|
|
60 वर्ष से अधिक
|
|
पहली खुराक
|
|
127331586
|
|
दूसरी खुराक
|
|
121353871
|
|
प्रीकॉशन डोज
|
|
26451977
|
|
कुल दी गई पहली खुराक
|
|
1016648881
|
|
कुल दी गई दूसरी खुराक
|
|
92273317
|
|
प्रीकॉशन डोज
|
|
50539104
|
|
कुल
|
|
1989921302
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 11 जुलाई, 2022 
|
|
एचसीडब्ल्यू
|
|
पहली खुराक
|
|
78
|
|
दूसरी खुराक
|
|
391
|
|
प्रीकॉशन डोज
|
|
15658
|
|
एफएलडब्ल्यू
|
|
पहली खुराक
|
|
143
|
|
दूसरी खुराक
|
|
857
|
|
प्रीकॉशन डोज
|
|
69299
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
55234
121030
|
|
आयु वर्ग 15-18 वर्ष
|
|
पहली खुराक
|
|
15679
|
|
|
|
दूसरी खुराक
|
|
51585
|
|
आयु वर्ग 18-44 वर्ष
|
|
पहली खुराक
|
|
22671
|
|
दूसरी खुराक
प्रीकॉशन डोज
|
|
165590
83740
|
|
आयु वर्ग 45-59 वर्ष
|
|
पहली खुराक
|
|
4403
|
|
दूसरी खुराक
प्रीकॉशन डोज
|
|
36467
35845
|
|
60 वर्ष से अधिक
|
|
पहली खुराक
|
|
3645
|
|
दूसरी खुराक
|
|
25284
|
|
प्रीकॉशन डोज
|
|
221133
|
|
कुल दी गई पहली खुराक
|
|
101853
|
|
कुल दी गई दूसरी खुराक
|
|
401204
|
|
प्रीकॉशन डोज
|
|
425675
|
|
कुल
|
|
928732
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
प्रधानमंत्री कार्यालय
प्रधानमंत्री ने विश्व शेर दिवस के अवसर पर शेरों के प्राकृतिक वास को संरक्षित करने की दिशा में कार्य कर रहे लोगों की सराहना की
प्रधानमंत्री श्री नरेन्द्र मोदी ने विश्व शेर दिवस के अवसर पर शेरों के प्राकृतिक वास को संरक्षित करने के लिए कार्य कर रहे लोगों के समर्पण की सराहना की है।
प्रधानमंत्री ने ट्वीट किया:
“विश्व शेर दिवस उन प्रभावशाली शेरों का जश्न मनाने का एक अवसर है जो अपनी ताकत और भव्यता से हमारे दिलों को मोहित कर लेते हैं। भारत को एशियाई शेरों का घर होने पर गर्व है और पिछले कुछ वर्षों में भारत में शेरों की संख्या में निरंतर वृद्धि हुई है। मैं शेरों के प्राकृतिक वास को संरक्षित करने की दिशा में कार्य कर रहे सभी लोगों की सराहना करता हूं। हम उन्हें संजोना और उनकी रक्षा करना जारी रखें, यह सुनिश्चित करते हुए कि वे आने वाली पीढ़ियों के लिए फलते-फूलते रहें।”
एमजी/एमएस/आरपी/केपी/एसके
(
स्वास्थ्य एवं परिवार कल्याण मंत्रालय
केंद्रीय मंत्रिमंडल ने स्वास्थ्य अनुसंधान क्षेत्र में भारत और नेपाल के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को भारत की भारतीय चिकित्सा अनुसंधान परिषद  तथा नेपाल की नेपाल स्वास्थ्य अनुसंधान परिषद  के बीच क्रमशः 17 नवंबर, 2020 तथा 4 जनवरी, 2021 को हस्ताक्षरित एक समझौता ज्ञापन  के बारे में अवगत कराया गया।
इस एमओयू का उद्देश्य सीमा-पार स्वास्थ्य मुद्दों, आयुर्वेद/पारंपरिक औषधि एवं चिकित्सा पादपों, जलवायु परिवर्तन एवं स्वास्थ्य, गैर-संचारी रोगों, मानसिक स्वास्थ्य, जनसंख्या आधारित कैंसर रजिस्ट्री, उष्णकटिबंधीय रोगों , इंफ्लूएंजा, क्लीनिकल ट्रायल रजिस्ट्री, स्वास्थ्य अनुसंधान आचार नीति, ज्ञान के आदान-प्रदान के जरिये क्षमता निर्माण, कौशल टूल्स तथा टूल्स के अंगीकरण के लिए फेलो तथा सहयोग, दिशा-निर्देश, प्रोटोकॉल तथा स्वास्थ्य अनुसंधान से संबंधित सर्वश्रेष्ठ पद्धतियों जैसे पारस्परिक हित के संयुक्त अनुसंधान कार्यकलापों पर सहयोग करना है।
प्रत्येक पक्ष अपने देश में संचालन के लिए इस एमओयू के तहत अनुमोदित अनुसंधान के घटकों का वित्तपोषण करेगा या संयुक्त रूप से थर्ड पार्टी फंडिंग के लिए आवेदन करेगा। अनुमोदित सहयोगात्मक परियोजनाओं के तहत वैज्ञानिकों के आदान-प्रदान के लिए भेजने वाला पक्ष यात्रा करने वाले वैज्ञानिकों की यात्रा की लागत का वहन करेगा जबकि रिसीव करने वाला पक्ष वैज्ञानिक/शोधकर्ताओं के ठहरने और रहने का व्यय उपलब्ध करायेगा। कार्यशालाओं/बैठकों और अनुसंधान परियोजनाओं के लिए फंड की उपलब्धता उस समय उपलब्ध निधियों के अनुसार स-समय पर तय की जाएगी। इन सभी कार्यकलापों को कार्यान्वित तथा निष्पादित करने की व्यवस्था पर सहमति कार्यकलाप आरंभ होने से पूर्व दी जाएगी।
उप राष्ट्रपति सचिवालय
उपराष्ट्रपति श्री एम.वेकैंया नायडू द्वारा संक्रांति मिलन समारोह का आयोजन
उपराष्ट्रपति श्री एम.वेकैंया नायडू के आवास पर आयोजित संक्रांति मिलन समरोह मे प्रधानमंत्री श्री नरेन्द्र मोदी, पूर्व उपराष्ट्रपति श्री हामिद अंसारी और पूर्व प्रधानमंत्री श्री मनमोहन सिंह और कई केन्द्रीय मंत्रियो तथा गणमान्य अतिथियों ने भाग लिया।
इस अवसर पर अपने संबोधन मे उपराष्ट्रपति श्री वेकैंया नायडू ने कहा की मकर संक्रांति का पर्व सूर्य भगवान को समर्पित है और यह उत्तरायण या सूर्य के उत्तर दिशा मे जाने की यात्रा का प्रतीक है। इस पर्व को देश भर में विभिन्न नामों से मनाया जाता है। मकर संक्रांति और पोंगल अच्छी फसल के साथ आने वाली खुशहाली का प्रतीक है और यह लोगों के जीवन में सकारात्मक परिवर्तन का पर्व है।
श्री वेकैंया नायडू ने कहा की मकर संक्रांति का पर्व हमारे जीवन में सभी नदियों और जीवित प्राणियों को सम्मान देकर फिर से प्राण भरने का अवसर भी है। इस दिन लाखों लोग पवित्र नदियों में स्नान करते है। यह अनूठा पर्व है, जिसमें नए मौसम की शुरुआत इतने सारे नामों के साथ की जाती है। इस दिन हर संस्कृति में विशेष खाना जैसे खिचड़ी, मीठी और मसालेदार दोनो तैयार की जाती है।
श्री नायडू की फसल कटाई के इस त्यौहार पर हम सब वास्तविक नायक को सलाम करे और भारतीय किसानो को उसके असीमित श्रम के लिए याद करें। श्री नायडू ने इस अवसर पर कहा कि आशा है कि ये त्यौहार देश में हर नागरिक के जीवव में सुख,समृद्धि और खुशहाली लेकर आएगें।
संघ लोक सेवा आयोग
संयुक्त सचिव स्तर तथा निदेशक स्तर के पदों के लिए संविदा आधार पर पार्श्व  भर्ती
कार्मिक एवं प्रशिक्षण विभाग ,भारत सरकार से प्राप्त मांगपत्र के अनुसार प्रतिभाशाली एवं आत्मप्रेरित भारतीय नागरिक जो वाणिज्य एवं उद्योग मंत्रालय, राजस्व विभाग, वित्त मंत्रालय तथा कृषि एवं किसान कल्याण मंत्रालय में संयुक्त सचिव स्तर पर संविदा आधार पर तथा सरकार के निम्नलिखित विभागों / मंत्रालयों में निदेशक स्तर पर संविदा आधार पर सरकार ज्वाइन करके राष्ट्र निर्माण में अपना योगदान देने के इच्छुक हैं, को आमंत्रित किया जा रहा है :
- वाणिज्य एवं उद्योग मंत्रालय
- वित्तीय सेवाएं विभाग, वित्त मंत्रालय
- आर्थिक कार्य विभाग, वित्त मंत्रालय
- कृषि एवं किसान कल्याण मंत्रालय
- विधि एवं न्याय मंत्रालय
- स्कूल शिक्षा एवं साक्षरता विभाग, शिक्षा मंत्रालय
- उच्च शिक्षा विभाग, शिक्षा मंत्रालय
- उपभोक्ता कार्य, खाद्य एवं सार्वजनिक वितरण मंत्रालय
- स्वास्थ्य एवं परिवार कल्याण मंत्रालय
- सड़क परिवहन एवं राजमार्ग मंत्रालय
- जल शक्ति मंत्रालय
- नागर विमानन मंत्रालय
- कौशल विकास एवं उद्यमिता मंत्रालय
विस्तृत विज्ञापन तथा उम्मीदवारों के लिए अनुदेश, आयोग की वेबसाइट पर 06 फरवरी, 2021 को अपलोड किया जाएगा । इच्छुक उम्मीदवार 06 फरवरी, 2021 से 22 मार्च, 2021 तक आवेदन कर सकते हैं ।
उम्मीदवारों को ऑनलाइन आवेदन में उनके द्वारा उपलब्ध कराई गई सूचना के आधार पर साक्षात्कार के लिए शार्टलिस्ट
किया जाएगा । उन्हें अनिवार्यत: यह सुनिश्चित करना होगा कि उनके द्वारा दी गई सूचना सही है ।
<><><><><>
SNC
(Visitor Counter : 968
प्रधानमंत्री कार्यालय
प्रधानमंत्री ने विश्व स्वास्थ्य दिवस के अवसर पर उन लोगों के प्रति आभार व्यक्त किया, जो हमारी धरा को स्वस्थ बनाने के लिए अथक परिश्रम करते हैं
प्रधानमंत्री श्री नरेन्द्र मोदी ने विश्व स्वास्थ्य दिवस के अवसर पर हमारी धरा को स्वस्थ बनाने के लिए अथक परिश्रम करने वालों के प्रति आभार व्यक्त किया है।
केंद्रीय स्वास्थ्य एवं परिवार कल्याण मंत्री डॉ मनसुख मांड़विया के एक ट्वीट पर अपनी प्रतिक्रिया साझा करते हुए प्रधानमंत्री ने अपने ट्वीट संदेश में लिखा है:
विश्व स्वास्थ्य दिवस पर हम उन सभी लोगों के प्रति आभार व्यक्त करते हैं, जो हमारी धरा को स्वस्थ बनाए रखने के लिए सेवारत रहते हैं।
हमारी सरकार स्वास्थ्य सेवा क्षेत्र के बुनियादी ढांचे को विस्तार देने और लोगों को गुणवत्तापूर्ण स्वास्थ्य सेवाएं सुनिश्चित करने के उद्देश्य से लगातार प्रयास करती रहेगी।
रक्षा मंत्रालय
आईएनएस ऐरावत कोविड राहत आपूर्ति लेकर हो चि मिन्ह सिटी, वियतनाम पहुंचा
सरकार द्वारा चलाए जा रहे मिशन सागर के अंतर्गत आईएनएस ऐरावत दिनांक 30 अगस्त 2021 को कोविड राहत सामग्री के साथ वियतनाम के हो चि मिन्ह सिटी पोर्ट पर पहुंचा। यह जहाज कोविड 19 महामारी के खिलाफ लड़ाई में वियतनाम सरकार द्वारा बताई गई अनुमानित आवश्यकता के आधार पर 5 आईएसओ कंटेनरों में 100 मीट्रिक टन तरल चिकित्सा ऑक्सीजन और 10 एलपीएम क्षमता के 300 ऑक्सीजन कंसन्ट्रेटर ले जा रहा है।
आईएनएस ऐरावत विशाखापत्तनम स्थित पूर्वी नौसेना कमान के तहत एक स्वदेश निर्मित लैंडिंग शिप टैंक  है, जो कोविड 19 राहत सहायता के ट्रांस-शिपमेंट के लिए दक्षिण पूर्व एशिया में तैनात है। इस जहाज ने पहले दिनांक 24 अगस्त 2021 को जकार्ता, इंडोनेशिया में तंजुंग प्रियक पोर्ट में प्रवेश किया था तथा इंडोनेशिया सरकार द्वारा अनुरोध किए गए 10 लिक्विड मेडिकल ऑक्सीजन कंटेनरों को उतारा था। सागर  के भारत सरकार के दृष्टिकोण के अंतर्गत भारतीय नौसेना इस क्षेत्र देशों के साथ सक्रिय रूप से जुड़ रही है और भारतीय नौसेना दक्षिण/ दक्षिण पूर्व एशिया और पूर्वी अफ्रीका समेत हिन्द महासागर क्षेत्र की संपूर्ण सीमा तक फैले कई मानवीय मिशनों में सबसे आगे रही है।
भारत एवं वियतनाम के बीच मित्रता का एक मजबूत पारंपरिक बंधन है और दोनों एक सुरक्षित समुद्री क्षेत्र की दिशा में मिलकर काम कर रहे हैं। दोनों नौसेनाएं पनडुब्बी, विमानन और तकनीकी प्रशिक्षण के क्षेत्र में एक समग्र प्रशिक्षण कार्यक्रम सहित विभिन्न क्षेत्रों में सहयोग करती हैं और नियमित रूप से द्विपक्षीय अभ्यास के रूप में संयुक्त नौसैनिक अभ्यास करती हैं। जहाज की वर्तमान तैनाती का उद्देश्य रणनीतिक संबंधों को और मजबूत बनाना है।
यह जहाज चिकित्सा आपूर्ति के उतरने के बाद हो चि मिन्ह सिटी से प्रस्थान करेगा और फिलहाल जारी मिशन सागर के अंतर्गत इस क्षेत्र के अन्य मित्र देशों को चिकित्सा आपूर्ति प्रदान करना जारी रखेगा।
एमजी/एएम/एबी
(Visitor Counter : 260
विज्ञान एवं प्रौद्योगिकी मंत्रालय
ब्लैक कार्बन की वजह से समय से पहले हो सकती है मृत्यु : अध्ययन
एक नये अध्ययन में कहा गया है कि ब्लैक कार्बन का मानव की सेहत पर बहुत अधिक प्रतिकूल प्रभाव पड़ता है और इसकी वजह से समय से पहले ही मृत्यु हो जा सकती है। यह अध्ययन वायु प्रदूषकों के साथ जुड़ी मृत्यु दर के भविष्य के बोझ का अधिक सटीक तरीके से आकलन करने में सहायक हो सकता है।
गंगा के मैदानी क्षेत्रों में ब्लैक कार्बन  की बहुतायत है जिसका क्षेत्रीय जलवायु और मानव स्वास्थ्य पर गंभीर दुष्प्रभाव प्रभाव पड़ता है। बहरहाल, अधिकांश प्रदूषण आधारित महामारी संबंधी अध्ययन अनिवार्य रूप से पार्टिकुलेट मास कंसंट्रेशन  से संपर्क से संबंधित रहे हैं, जो सामान्य रूप से बिना इसके स्रोत तथा संरचना द्वारा लोगों में अंतर किए समान विषाक्तता के साथ सभी कणों को इससे जोड़ लेते हैं जिनका वास्तव में अलग अलग स्वास्थ्य दुष्परिणाम होता है। महत्वपूर्ण बात यह है कि बीसी एयरोसोल संपर्क के कारण मृत्यु दर के लिहाज से स्वास्थ्य प्रभावों का भारत में कभी भी मूल्यांकन नहीं किया गया है।
आर. के मॉल ने वैज्ञानिकों की टीम, जिसमें बनारस हिन्दू विश्वविद्यालय के विज्ञान और प्रौद्योगिकी विभाग-महामना जलवायु परिवर्तन अनुसंधान उत्कृष्टता केंद्र  की निधि सिंह, अल्ला महाविश, तीर्थंकर बनर्जी, सांतू घोष शामिल थे, का नेतृत्व किया और वाराणसी में समय से पूर्व मृत्यु दर पर बीसी एयरोसोल, महीन  और मोटे कणों  और ट्रेस गैसों  के एकल तथा संचयी प्रभाव की खोज की। उन्होंने हाल ही में एक विख्यात जर्नल ‘ऐटमॉस्फेयरिक इनविरोन्मेंट‘ में अपना शोध पत्र प्रकाशित किया है।
गंगा के मैदानी क्षेत्र  के लगभग मध्य में बसे शहरी प्रदूषण के केंद्र बने इस शहर को एक सब्सिडेंस जोन की उपस्थिति तथा दशकों से पाये गए एयरोसोल ऑॅप्टिकल गहराई और ब्लैक कार्बन एयरोसोल दोनों के बढ़ते रुझान के कारण पूरे वर्ष एयरोसोल भार की बहुत उच्च मात्रा और ट्रेस गैस की सघनता का सामना करना पड़ता है।
विज्ञान एवं प्रौद्योगिकी विभाग  के जलवायु परिवर्तन कार्यक्रम द्वारा समर्थित जलवायु परिवर्तन अनुसंधान उत्कृष्टता केंद्र के वैज्ञानिकों ने बीसी एयरोसोल, एनओ2 तथा पीएम 2.5 के संपर्क का मृत्यु दर पर उल्लेखनीय प्रभाव को स्पष्ट रूप से सिद्ध करने के लिए 2009 से 2016 तक दैनिक-सर्व कारण मृत्यु दर तथा व्यापक वायु गुणवत्ता का उपयोग किया। बहु-प्रदूषक मॉडल में सह-प्रदूषकों  के शामिल होने से बीसी एयरोसोल द्वारा व्यक्तिगत मृत्यु दर जोखिम बढ़ गया। प्रदूषकों का प्रभाव 5-44 आयु समूह के पुरुषों में तथा जा़ड़े के मौसम में अधिक पाया गया। उन्होंने पाया कि वायु प्रदूषकों का प्रतिकूल प्रभाव केवल संपर्क वाले दिन तक ही सीमित नहीं था बल्कि यह अगले पांच दिनों तक विस्तारित हो सकता था। उन्होंने यह भी प्रदर्शित किया कि वायु प्रदूषक स्तर में बढोतरी के साथ मृत्यु दर रैखिक रूप से बढ़ती है और उच्चतर स्तरों पर प्रतिकूल प्रभाव प्रदर्शित करती है।
बीसी को एक संभावित स्वास्थ्य खतरे के रूप में शामिल करना अधिक से अधिक महामारी संबंधी अध्ययनों को प्रेरित करता है और उन्हें भारत के विभिन्न हिस्सों से वायु प्रदूषकों के स्वास्थ्य प्रभावों का साक्ष्य उपलब्ध कराता है। वर्तमान संपर्क पर विचार करते हुए और बढ़ती जनसंख्या दर को शामिल करते हुए यह अध्ययन वायु प्रदूषकों के साथ जुड़ी मृत्यु दर के भविष्य के बोझ का आकलन करने में भी मदद कर सकता है। यह अध्ययन बदलते जलवायु-वायु प्रदूषण-स्वास्थ्य गठजोड़ के साथ प्रतिकूल रूप से जुड़े नुकसान को कम करने के लिए बेहतर योजना निर्माण में सरकार तथा नीति निर्माताओं की सहायता कर सकता है।
प्रकाशन लिंक: https://doi.org/10.1016/j.atmosenv.2020.118088
पर्यावरण, वन एवं जलवायु परिवर्तन मंत्रालय
राष्ट्रीय राजधानी क्षेत्र और आसपास के भागों में वायु गुणवत्ता परिदृश्य की समीक्षा के लिए गठित आयोग ने वर्तमान वायु गुणवत्ता की समीक्षा की
आयोग ने तत्काल किए जाने वाले 10 उपायों की पहचान की
वायु गुणवत्ता प्रबंधन आयोग  की हालिया बैठक में राष्ट्रीय राजधानी क्षेत्र और आसपास के भागों में वायु गुणवत्ता परिदृश्य को बेहतर करने के लिए विभिन्न विभागों द्वारा अब तक उठाए गए कदमों और आगे वायु गुणवत्ता को बेहतर करने के लिए किए गए उपायों की समीक्षा की गई।
आयोग ने अनुभव किया कि भविष्य में लिए जाने वाले फैसलों में विभिन्न पक्षों से परामर्श आवश्यक है। हालांकि आयोग ने इस बात पर जोर दिया कि वर्तमान नियमों, कानूनों और दिशा निर्देशों का कड़ाई से अनुपालन करने की तत्काल आवश्यकता है। साथ ही वायु गुणवत्ता को बेहतर करने के लिए मानक संचालन प्रक्रियाओं का तत्काल प्रभाव से क्रियान्वयन भी आवश्यक है।
आयोग ने यह भी अनुभव किया कि वायु प्रदूषण को कम करने में सक्रिय जन भागीदारी आवश्यक है और इसके लिए तत्काल उठाए जाने वाले निम्नलिखित कदमों की पहचान की गई:
- जहां तक संभव हो निजी परिवहन के इस्तेमाल को कम किया जाए।
- जब तक आवश्यक ना हो घर से बाहर निकलने को प्रतिबंधित किया जाए।
- घर से काम किए जाने की व्यवस्था को प्रोत्साहित किया जाए।
- निर्माण स्थलों पर धूल को नियंत्रित करने के लिए वर्तमान कानूनों का कड़ाई से अनुपालन सुनिश्चित किया जाए।
- शहरी निकायों द्वारा कचरा तथा अपशिष्ट पदार्थों को जलाने से रोकने के लिए प्रभावी कदम उठाए जाएं।
- पानी के छिड़काव की आवश्यकता वाले क्षेत्रों खासतौर पर धूल प्रभावित क्षेत्रों की पहचान की जाए।
- प्रदूषण से सबसे अधिक प्रभावित क्षेत्रों में खासतौर पर निर्माण स्थलों पर धुंध को कम करने वाली एंटी स्मॉग गन का इस्तेमाल किया जाए।
- पराली सहित अवशेषों को जलाने के संबंध में वर्तमान में मौजूद नियमों, अदालतों और प्राधिकरणों के आदेश का सख्ती से क्रियान्वयन किया जाए।
- समीर ऐप पर वायु प्रदूषण की रिपोर्ट करने के लिए जागरुक नागरिक और सिविल सोसायटी का सहयोग लिया जाए।
- एनसीआर में कोयले का इस्तेमाल करने वाले उद्योगों को आने वाले महीनों में इसके इस्तेमाल को कम से कम करने के लिए प्रोत्साहित किया जाए।
रक्षा मंत्रालय
सीमा सड़क संगठन ने कोविड-19 लॉकडाउन के बावजूद तीन सप्ताह पहले ही खोल दिया रोहतांग दर्गा
सीमा सड़क संगठन  ने कोविड-19 लॉकडाउन के बीच आज बर्फ की सफाई के बाद तीन सप्ताह से ज्यादा समय पहले ही रोहतांग दर्रा  खोल दिया है। यह हिमाचल प्रदेश के लाहौल और स्पीति जिले को भारत के बाकी हिस्से से जोड़ने वाला मुख्य मार्ग है। पिछले साल इस दर्रे को 18 मई को खोला गया था।
हिमाचल प्रदेश सरकार ने बर्फ की सफाई में तेजी लाने के लिए बीआरओ से संपर्क किया था, जिससे फसलों की कटाई शुरू करने के लिए किसानों की वापसी को आसान बनाया जा सके और कोविड-19 को ध्यान में रखते हुए लाहौल घाटी में राहत सामग्री पहुंचाई जा सके तथा आवश्यक वस्तुओं की आवाजाही तेज की जा सके।
बीआरओ ने इस कार्य के लिए मनाली और खोकसार दोनों तरफ से उच्च तकनीक वाली मशीनरी लगाई थीं। रहाला झरना, बीस नाला और रानी नाला में बर्फीले तूफान, जमा देने वाला तापमान और नियमित अंतराल पर होने वाले हिमस्खलन के चलते परिचालन में देरी हुई, लेकिन लाहौल घाटी के नागरिकों तक राहत पहुंचाने के लिए कोविड-19 से बर्फ की सफाई करने वाले दल दिन और रात काम में लगी रहीं। इस दौरान उन्होंने कोविड-19 से जुड़ी सभी सावधानियां भी बरतीं।
आज लाहौल स्पीति के लिए आवश्यक वस्तुओं की आपूर्ति और लगभग 150 किसानों से भरे वाहनों की पहली खेप रवाना की गई, जिसका मार्गदर्शन इस साल रोहतांग पास खोलने वाला बीआरओ अधिकारियों का दल कर रहा था। रोहतांग दर्रा पिछले साल की तुलना में तीन सप्ताह पहले ही यातायात के लिए खोले जाने की खबर से स्थानीय लोगों को खासी राहत मिली है। इससे केन्द्र और राज्य सरकारों के लिए स्थानीय आबादी तक राहत सामग्रियां और चिकित्सा सामान पहुंचाना आसान हो जाएगा। इसके साथ ही कृषि गतिविधियां भी फिर से चालू हो सकेंगी, जो जिले की अर्थव्यवस्था के लिए रीढ़ के समान हैं।
दर्रे को खोलने के लिए बर्फ की सफाई का काम हर साल किया जाता है, क्योंकि हर साल नवंबर से मई के मध्य तक लगभग छह महीने तक रोहतांग दर्रा बर्फ से पटा रहता है। यह 12 दिसंबर, 2019 तक खुला रहा था। पूरी घाटी सर्दियों के दौरान किसी भी तरह की ढुलाई/ आपूर्तियों के लिए हवाई माध्यम पर निर्भर रहती है।
इसके अलावा कोविड-19 के खिलाफ सरकार के प्रयासों में सहायता के लिए सीमा सड़क संगठन के सभी कर्मचारियों ने एक दिन के वेतन के रूप में पीएम केयर्स कोष में सामूहिक तौर पर एक करोड़ रुपये का अंशदान किया है।
रक्षा मंत्रालय
एयर मार्शल मानवेंद्र सिंह, एवीएसएम, वीआरसी, वीएसएम ने महानिदेशक  का कार्यभार संभाला
एयर मार्शल मानवेंद्र सिंह, एवीएसएम, वीआरसी, वीएसएम ने दिनांक 1 नवम्बर 2019 को वायुसेना मुख्यालय में महानिदेशक  पद का कार्यभार संभाला । एयर मार्शल ने भारतीय वायुसेना की फ्लाइंग ब्रांच में दिनांक 29 दिसम्बर 1982 को एक हेलिकॉप्टर पायलट के रूप में कमीशन प्राप्त किया था । लगभग सैंतीस साल के उत्कृष्ट कैरियर में एयर ऑफिसर ने अनेक प्रकार के हेलिकॉप्टर एवं प्रशिक्षण विमान उड़ाए हैं । उनके पास विभिन्न चुनौतीपूर्ण क्षेत्रों जैसे सियाचिन, उत्तर पूर्व, उत्तराखंड, पश्चिमी मरूस्थल एवं कांगो लोकतांत्रिक गणतंत्र में 6600 घंटे से भी अधिक का उड़ान अनुभव है । विस्तृत प्रशिक्षण संबंधी अनुभव के साथवह एक सुशिक्षित फ्लाइंग इन्स्ट्रक्टर हैं ।
अपने कैरियर के दौरान एयर ऑफिसर अनेक प्रकार के महत्वपूर्ण पदों पर तैनात रहे हैं । वह एक ऑपरेशनल हेलिकॉप्टर युनिट के कमांडिंग ऑफिसर रहे हैं और बाद में एक अग्रिम हेलिकॉप्टर अड्डे के स्टेशन कमांडर बन गए । वह एकीकृत रक्षा स्टाफ में एकीकृत रक्षा स्टाफ  के उप प्रमुख, वायुसेना की पूर्वी कमान के मुख्यालय में वरिष्ठ ऑफिसर-इंचार्ज  एवं अनुरक्षण कमान मुख्यालय में सीनियर एयर एवं एडमिनिस्ट्रेशन स्टाफ ऑफिसर थे ।वर्तमान नियुक्तियों से पूर्व वह वायुसेना की दक्षिणी कमान में सीनियर एयर स्टाफ ऑफिसर थे । वह डिफेंस सर्विसेज़ स्टाफ कॉलेज, वेलिंगटन एवं आर्मी वॉर कॉलेज, महू के छात्र रहे हैं ।
वह राष्ट्रपति द्वारा प्रदान किये जाने वाले अति विशिष्ट सेवा मेडल, वीर चक्र एवं विशिष्ट सेवा मेडल से सम्मानित हुए हैं ।
वह श्रीमती अम्बिका सिंह से विवाहित हुए हैं एवं उनके दो पुत्र हैं ।
रक्षा मंत्रालय
रक्षा सचिव और रॉयल भूटान आर्मी के चीफ ऑपरेशन ऑफिसर ने द्विपक्षीय रक्षा सहयोग बढ़ाने के लिए नई दिल्ली में बैठक की
चीफ ऑपरेशन ऑफिसर, रॉयल भूटान आर्मी  लेफ्टिनेंट जनरल बट्टू शेरिंग ने अपनी भारत यात्रा के दौरान 01 नवंबर, 2022 को नई दिल्ली में रक्षा सचिव श्री गिरिधर अरमाने से मुलाकात की। इस बातचीत के दौरान उन्होंने दोनों देशों की सेनाओं के बीच चल रहे रक्षा सहयोग पर चर्चा की और सहयोग बढ़ाने के लिए आपसी हित के क्षेत्रों की समीक्षा की।
रक्षा सचिव ने लेफ्टिनेंट जनरल बट्टू शेरिंग को रॉयल भूटान आर्मी के चीफ ऑपरेशन ऑफिसर के रूप में 17 साल पूरे होने पर बधाई दी। लेफ्टिनेंट जनरल बट्टू शेरिंग भारतीय सैन्य प्रशिक्षण दल के साथ सकारात्मक जुड़ाव को लेकर उत्साहित थे और उन्होंने भूटान की भलाई में 1962 से किए गए उनके योगदान को स्वीकार किया।
श्री गिरिधर अरमाने ने महामहिम जिग्मे खेसर नामग्याल वांगचुक द्वारा शुरू किए गए राष्ट्रीय सेवा कार्यक्रम  की सराहना की। उन्होंने युवाओं के कौशल विकास के क्षेत्र में भारत और भूटान के बीच सहयोग के संभावित अवसरों पर चर्चा की।
लेफ्टिनेंट जनरल बट्टू शेरिंग ने अधिकारी प्रशिक्षण अकादमी, चेन्नई में की गई पासिंग आउट परेड की समीक्षा की प्रशंसा की। रक्षा सचिव और सीओओ, आरबीए ने भारत और भूटान के बीच दोस्ती के मजबूत संबंध को स्वीकार किया और दोनों पक्षों की दोस्ती जारी रखने की प्रतिबद्धता से रजामंदी व्यक्त की।
प्रधानमंत्री कार्यालय
प्रधानमंत्री ने मुजफ्फरनगर, यूपी में आयोजित पशु प्रदर्शनी और किसान मेले की प्रशंसा की
प्रधानमंत्री श्री नरेन्द्र मोदी ने कहा है कि किसान प्रदर्शनियां, किसानों को आधुनिक तकनीक अपनाने के लिए प्रोत्साहित करती हैं।
वे मुजफ्फरनगर, यूपी में आयोजित पशु प्रदर्शनी और किसान मेले की सराहना कर रहे थे, जिनके बारे में स्थानीय संसद सदस्य और केंद्रीय राज्य मंत्री डॉ. संजीव बालियान ने जानकारी साझा की थी।
प्रधानमंत्री ने ट्वीट किया:
"बेहतरीन प्रयास! इस तरह के किसान मेलों से जहां हमारे ज्यादा से ज्यादा अन्नदाता भाई-बहन आधुनिक टेक्नोलॉजी अपनाने के लिए प्रेरित होंगे, वहीं उनकी आय के साधन भी बढ़ेंगे।"
प्रधानमंत्री कार्यालय
प्रधानमंत्री मोदी ने केवडिया में राष्ट्रीय एकता दिवस के अवसर पर राष्ट्रीय एकता की शपथ दिलाई
प्रधानमंत्री मोदी ने केवडिया में प्रौद्योगिकी प्रदर्शन कार्यस्थल का उद्घाटन किया
प्रधानमंत्री श्री नरेन्द्र मोदी ने राष्ट्रीय एकता दिवस के अवसर पर केवडिया स्थित स्टैच्यू ऑफ यूनिटी की प्रतिमा पर लोगों को राष्ट्रीय एकता दिवस की शपथ दिलाई।
31 अक्टूबर को वर्ष 2014 से राष्ट्रीय एकता दिवस के रूप में मनाया जाता है और समाज के हर वर्ग के लोग देश भर में “एकता दौड़” में भागीदारी निभाते हैं।
देश भर से आए ध्वज धारकों औऱ गुजरात छात्र कैडेट कोर ने प्रधानमंत्री के समक्ष “एक भारत श्रेष्ठ भारत” पर ड्रिल प्रस्तुत किया। इसके साथ ही एनएस
जी, सीआईएसएफ, एनडीआरएफ, सीआरपीएफ, गुजरात और जम्मू-कश्मीर पुलिस के जवानों ने भी प्रधानमंत्री मोदी के समक्ष अपने-अपने प्रदर्शन किए।
प्रधानमंत्री मोदी ने इसके बाद केवडिया में प्रौद्योगिकी प्रदर्शन कार्यस्थल का उद्घाटन किया। प्रधानमंत्री ने पुलिस बलों द्वारा लगाए गए स्टॉलो का दौरा भी किया, जिसमें विमानन सुरक्षा,पुलिस बलों का आधुनिकीकरण सहित कई विषयों पर आधुनिक प्रौद्योगिकी का प्रदर्शन किया गया था।
प्रधानमंत्री कार्यालय
प्रधानमंत्री ने जैन आचार्य श्री विजय वल्लभ सुरिश्वर जी महाराज की 151वीं जयतीं के अवसर शांति की प्रतिमा का अनावरण किया
आध्यात्मिक गुरुओं से वोकल फॉर लोकल को समर्थन कर आत्मनिर्भर भारत अभियान को प्रोत्साहित करने का अनुरोध किया
प्रधानमंत्री श्री नरेन्द्र मोदी ने आज वीडियो कान्फ्रेंसिंग के जरिए जैनाचार्य श्री विजय वल्लभ सुरिश्वर जी महाराज की 151वीं जयंती के उपलक्ष्य में शांति की प्रतिमा का अनावरण किया।जैनाचार्य के सम्मान में बनाई गई इस प्रतिमा को शांति की प्रतिमा का नाम दिया गया है। अष्टधातु से निर्मित 151 इंच ऊंची यह प्रतिमा आठ धातुओं से निर्मित है जिसमें तांबा मुख्य धातु है। यह प्रतिमा राजस्थान के पाली में जेतपुरा में विजय वल्लभ साधना केन्द्र में स्थापित की गई है।
प्रधानमंत्री ने जैनाचार्य के अलावा समारोह में उपस्थित सभी धर्मगुरुओं के प्रति सम्मान प्रदर्शित किया। उन्होंने इस अवसर पर सरदार पटेल और जैनाचार्य विजय वल्लभ सुरिश्वर जी महाराज का जिक्र करते हुए कहा कि वह सरदार पटेल को विश्व की सबसे ऊंची प्रतिमा स्टैच्यू ऑफ यूनिटी समर्पित करने के बाद अब जैनाचार्य के नाम पर शांति की प्रतिमा का अनावरण करने का अवसर पाकर खुद को गौरवान्वित महसूस कर रहे हैं।
वोकल फॉर लोकल पर जोर देते हुए प्रधानमंत्री ने कहा कि जिस तरह से स्वाधीनता आंदोलन के दौरान हुआ था उसी तरह से इस समय भी सभी आध्यात्मिक गुरुओं को आत्मनिर्भर भारत के लाभों का प्रचार करना चाहिए।उन्होंने कहा कि दीपावली के अवसर पर जिस तरह से देश ने स्वेदशी वस्तुओं के प्रति अपना समर्थन व्यक्त किया वह काफी उत्साहजनक अनुभव है।
प्रधानमंत्री ने कहा कि भारत ने दुनिया को हमेशा से शांति, अहिंसा और भाईचारे का मार्ग दिखाया है। आज पूरा विश्व फिर से ऐसे पथ प्रदर्शन के लिए भारत की ओर देख रहा है। अगर हम इतिहास को देखें तो पाएंगे कि जब कभी आवश्यकता हुई समाज को रास्ता दिखाने के लिए किसी न किसी संत का प्रार्दुभाव हुआ। आचार्य विजय वल्लभ इन्हीं महापुरुषों में से एक थे।जैनाचार्य की ओर से स्थापित शिक्षण संस्थाओं का जिक्र करते हुए श्री मोदी ने शिक्षा के क्षेत्र में देश को आत्मनिर्भर बनाने के उनके प्रयासों की सराहना की। उन्होंने कहा कि जैनाचार्य ने पंजाब, गुजरात, महाराष्ट्र और उत्तर प्रदेश में भारतीय मूल्यों के साथ इन संस्थाओं की स्थापना की। उन्होंने कहा कि इन संस्थाओं ने देश को एक से एक शिक्षाविद्, न्यायविद्, डॉक्टर और इंजीनियर दिए हैं जिन्होंने राष्ट्र के प्रति अपनी बड़ी सेवाएं दी हैं।
प्रधानमंत्री ने कहा कि इन संस्थाओं ने महिलाओं की शिक्षा के क्षेत्र में भी बड़ा योगदान किया है। इन संस्थाओं ने कठिन घड़ी में भी महिलाओं की शिक्षा की अलख को जगाए रखा। उन्होंने कहा कि जैनाचार्य ने बालिकाओं के लिए भी कई शिक्षा संस्थान खोले और महिलाओं को मुख्य धारा से जोड़ने का प्रयास किया। उन्होंने कहा कि आचार्य विजय वल्लभ जी के ह्दय में सभी जीवों के लिए दया, सहिष्णुता और प्रेम की भावना थी। उनके आर्शीवाद से ही आज देश भर में पक्षियों के अस्पताल और गौशालाएं चल रही हैं। ये सामान्य संस्थाएं नहीं हैं। ये संस्थाएं भारतीय मूल्यों और भावनाओं का सही प्रतिनिधित्व करती हैं। .